**Споразумение за конфиденциалност**

Настоящото Споразумение за конфиденциалност (наричано по-долу за краткост „Споразумението”) е подписано и влиза в сила на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, между:

**(1) \_\_\_\_\_\_\_\_\_\_\_\_\_\_\_\_** (наричано по-долу **„Разкриваща страна”**),

**и**

**(2)** Алианц Банк България АД, със седалище и адрес на управление гр. София, район „Лозенец“, ул. „Сребърна“ № 6, ЕИК 128001319, представлявано съвместно от изпълнителните директори Георги Заманов – Главен изпълнителен Директор и Люба Павлова - Изпълнителен Директор (наричано по-долу „Приемаща страна”)

Като Разкриващата страна и Приемащата страна **са** наричани по-долу съвместно **„Страните”,**

**Имайки предвид, че:**

Разкриващата страна желае да предостави конфиденциална информация, необходима с оглед започване на преговори между страните в рамките на обявен конкурс от Приемащата страна, в качеството й на Възложител, за сключване на договор за „ Поддръжка и ремонт на сейфове и трезори, специализирани ключарски услуги “ за „Алианц Банк България“ АД, наречено за краткост „Целта”;

Разкриващата страна възнамерява да разкрие информация на Приемащата страна по повод Целта; и

От съществено значение за търговския интерес на Разкриващата страна е Приемащата страна да спазва стриктно правилата за конфиденциалност и правата върху Конфиденциалната информация (по начина, предвиден по-долу), до която Приемащата страна би могла да има достъп или която може да бъде разкрита във връзка с Целта.

**Имайки предвид горепосоченото, се сключи настоящото Споразумение, както следва:**

1. По смисъла на настоящото Споразумение за „Конфиденциална информация” ще се смятат всички данни или информация, отнасящи се до Целта, включително но не само информация относно дейността или бизнеса на коя да е от Страните, независимо дали е инкорпорирана на материален носител или не, била тя в устна, писмена форма или записана по какъвто и да е друг начин (без оглед на това дали е маркирана като конфиденциална), включително, но не само финансова информация или данни, търговски и финансови планове, бюджети, цени, маркетинг планове и информация, стратегическа информация, информация, отнасяща се до клиенти, ангажименти и доходи, мостри, търговски тайни, техническа информация, скици, планове, технически изследвания, процеси, системи, идеи, ноу-хау, индустриална информация, снимки, компютърни програми, модели, кодове, наръчници, доклади, записи и каквито и да е други документи в каквато и да е форма.
2. Това Споразумение регламентира условията, при които Разкриващата страна разкрива Конфиденциална информация на Приемащата страна във връзка с осъществяване на Целта, след влизането в сила на Споразумението.
3. Конфиденциалната информация е и ще остане изключителна собственост на Разкриващата страна. Нито това Споразумение, нито каквото и да е разкриване на Конфиденциална информация от Разкриващата страна следва да се третира като прехвърляне на каквито и да е права по отношение на Конфиденциалната информация.
4. Приемащата страна ще пази конфиденциалността и ще защитава по всяко време Конфиденциалната информация, получена от Разкриващата страна, и без да се ограничава общия характер на гореизложеното, Приемащата страна се съгласява, че**:**

а/ ще разкрива Конфиденциална информация единствено на онези свои служители, независими експерти, консултанти, подизпълнители, които е нужно да бъдат уведомени за Целта и ще вземе нужните мерки, с които да гарантира, че тези лица ще спазват клаузите на настоящото Споразумение по начин, по който те биха били обвързани от него, ако бяха страни по същото;

б/ няма да копира, съхранява или разпространява Конфиденциална информация и няма да позволява каквато и да е Конфиденциална информация да бъде копирана, съхранявана или разпространявана, освен в случаите, в които това е необходимо за постигане на Целта**;**

в/ ще защитава търговския интерес на Разкриващата страна и ще вземе тези предпазни мерки за защита на Конфиденциалната информация, които добрият търговец би предприел за защита на собствената си конфиденциална информация**;**

г/ ще носи отговорност за неизпълнение на задълженията си по това Споразумение и ще обезщети Разкриващата страна за вреди (включително и за разходите за правна помощ), претърпени в резултат на такова нарушение.

1. Предвидените по-горе задължения не се отнасят до Конфиденциална информация, която:

а/ е публична по време на разкриването й или която след разкриването й стане публично достъпна на законосъобразно основание, освен в случаите на нарушение на това Споразумение**;**

б/ била е получена или извлечена от Приемащата страна по независим начин, освен в случаите, в които това е станало при нарушение на това Споразумение;

в/ е получена добросъвестно от Приемащата страна от трето лице, което притежава и разкрива информацията на валидно правно основание;

г/ е била разкрита на основание нормативно изискване, когато Приемащата страна е направила съответно предизвестие за това до Разкриващата страна, доколкото обстоятелствата го позволяват, или

д/ Разкриващата страна изрично в писмена форма е дала съгласието си да бъде разкрита публично.

1. Страните се съгласяват че задълженията им по Споразумението не са ограничени териториално.
2. **СРОК.** Задълженията на Приемащата страна по отношение на конфиденциалността съгласно настоящия Договор остават в сила за срок от пет (5) години от предоставянето на Конфиденциалната информация.
3. Страните се съгласяват, че:

а/ горепосочените задължения са разумни и необходими с оглед защитата на правния търговски, бизнес и технически интерес на Разкриващата страна и прекратяването на тези задължения не следва да засяга каквито и да е права на Разкриващата страна, които тя би могла да има по отношение на Конфиденциалната информация съгласно приложимото българско право;

б/ нарушение на това споразумение, извършено от Приемащата страна може да причини съществени вреди на Разкриващата страна, както и че обезщетението за тези вреди може да не бъде достатъчно за адекватна компенсация, поради което страните се съгласяват, че Разкриващата страна ще има право (в допълнение към всички останали средства за защита, предоставени по силата на закона или това Споразумение, включително парично обезщетение) да получи заповед или съдебно разпореждане за предотвратяване нарушение на някое от горепосочените задължения.

в/ с настоящото Споразумение Разкриващата страна не поема каквито и да е гаранции за коректността и пълнотата на Конфиденциалната информация и Страните се съгласяват, че Разкриващата страна няма да носи отговорност за преки или косвени вреди, възникнали във връзка с коректността и пълнотата на Конфиденциалната информация причинени на Приемащата страна.

* 1. Страните се съгласяват, че между тях не е сключван друг договор или споразумение за нуждите на това Споразумение и във връзка с Целта. В случай че между Страните съществува друго споразумение, което по някакъв начин се отнася до Конфиденциална информация, то следва да се тълкува съгласно това Споразумение, за да осигури защитата, сигурността и собствеността по отношение на Конфиденциалната информация.
  2. Всички предизвестия ще се смятат за валидно направени, ако са връчени на ръка, по факс или с препоръчана поща на следните адреси:

**За Разкриващата страна на:**

гр. София, \_\_\_\_\_\_\_\_\_\_\_\_

На вниманието на: \_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_@\_\_\_\_\_\_\_\_\_\_\_\_

**За Приемащата страна на:**

гр. София, район „Лозенец“, ул. „Сребърна“ №16

На вниманието на: \_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_@bank.allianz.bg

**11.** Уведомленията ще се смятат за получени на датата на получаването им, когато са доставени на ръка и в срок от пет (5) дни от изпращането им с препоръчана поща. Адресите и лицата за контакт могат да бъдат променяни по всяко време от Страните при отправяне на съответно предизвестие по реда на този член.

**12.** Страните ще положат всички усилия и ще направят всичко необходимо, за да гарантират влизането в сила на клаузите на това Споразумение и тяхното добросъвестно изпълнение.

**13.** Това Споразумение влиза в сила по отношение на Страните и остава обвързващо и за техните правоприемници. Никоя Страна няма право да възлага, прехвърля или по друг начин отчуждава правата и задълженията си изцяло или частично без предварителното изрично писмено съгласие на другата Страна.

**14.** Ако някоя от клаузите на това Споразумение е или стане недействителна или поради някаква причина не породи своето действие, това няма да засегне валидността и действието на останалите.

**15.** Не упражняването на право от някоя Страна не представлява отказ от това право. Частичното упражняване на някое право, предоставено с настоящия договор, не прекратява възможността за съответната Страна в последствие да упражни същото право.

**16.** Това Споразумение е подчинено и се тълкува съгласно правото на Република България.

**17.** Този Договор се създаде и подписа съгласно законите на България. Страните се съгласяват споровете между тях да бъдат решавани от компетентните съдилища в гр. София, като всяка от страните има право да се обърне към съответния компетентния съд по нейн избор във връзка с издаването на съдебен акт, с който да се укаже на съответната страна да се въздържа от действия или да предприеме определени действия.

**18.** Измененията на това Споразумение пораждат действие по отношение на Страните, единствено ако са направени в писмена форма и ако са подписани от оправомощени представители на всяка Страна.

В потвърждение на гореизложеното, Страните подписаха настоящото Споразумение в два еднообразни екземпляра, по един за всяка от страните.

**За Разкриващата страна:**

………………………………………

**Име:**

**Длъжност:**

………………………………………

**Име:**

**Длъжност:**

**За Приемащата страна:**

………………………………………

**Георги Заманов**

**Главен Изпълнителен директор**

………………………………………

**Люба Павлова**

**Изпълнителен директор**